Jegyzőkönyv

**Lőrinc- Kertvárosi Polgárőr Csoport**

**megtartott nyilvános taggyűléséről**

Az taggyűlés 2013. január 26-án, Budapest XVIII. kerület Nemes utca 50-60. szám alatti Kastélydombi Általános Iskolában kerül megtartásra.

Székely László elnök 10 óra 25 perckor megnyitotta a taggyűlést, üdvözölte a megjelenteket. Megállapította, hogy a taggyűlésen 11 fő jelent meg, közülük 11 fő teljes szavazati joggal rendelkezik­, a taggyűlés határozatképes. Tájékoztatóul közölte, hogy a nyilvános taggyűlés időpontja és helyszíne az egyesület honlapján közzé lett téve, külső érdeklődő nem jelent meg. A tagság 11 igen szavazattal megszavazta jegyzőkönyvezetőnek Liszi Károlyt.

Jegyzőkönyv hitelesítőinek Felvinczi Károlyt és Pere Csabát választotta a tagság.

Székely László elnök előterjesztette a következő napirendi pontokat.

I. Napirend előtti felszólalások

II. Elnökség és FB tisztségviselőinek választása.

III. Az egyesületet érintő 12Pk.60.596/2001/36 számú bírósági végzés ismertetése

IV. Pénzügyi beszámoló.

V. GPS készülék vásárlásának megvitatása

VI. Szolgálat ellátásával kapcsolatos problémák megbeszélése

VII. Szeleczky Ferenc beszámolója a szolgálati autóval történt balesetről, az eljárás jelenlegi

 állásáról.

VIII. Új szolgálati autó beszerzésének lehetőségeiről.

IX. Egyéb események megvitatása

**I. Napirendi pont**

Székely László elnök a tagságnak javasolja, hogy a taggyűlésen megjelent Juhász Gábor tüo. hdgy.-t XVIII. Kerületi Polgári Védelmi Iroda vezetőjét az egyesület tiszteletbeli tagjává válassza.

Juhász Gábor tiszteletbeli tagsággá választását a tagság nyílt szavazással 10 igen egy tartózkodás mellett megszavazta. Juhász Gábor a jelölést és a tagságot köszönettel elfogadta.

**II. Napirendi pont**

Székely László elnök tájékoztatja a tagságot, hogy az egyesület alapszabályának IV.§. 6. bekezdés a, pontjában írt három év eltelt a jelenlegi elnökség megválasztása óta ezért szavazni kell az elnökség és az FB tisztségviselőinek személyéről.

A tagság szavazatszámlálóknak Németh Attilát és Dobák Norbertet kéri fel akik a felkérést elfogadják.

A tagságtól jelölést kapott *elnöki tisztségre*: Székely László

 Liszi Károly

 *szolgálatvezetőire:* Révész Zoltán

 Liszi Károly

 *titkárira:* Liszi Károly

 Felvinczi Károly

 *FB elnökire:* Németh Attila

 Dobák Norbert

 *FB tagságira.* Felvinczi Károly

 Bencsik Rudolf

 Pere Csabá

A jelöltek közül Németh Attila jelezte, hogy jelenleg nem kíván tisztséget viselni, nem fogadja el a jelölést.

A tagság titkos szavazása után Németh Attila közli a szavazás eredményét:

Tagság

Székely Lászlót 10 igen 1 nem szavazattal elnöknek,

Liszi Károlyt 9 igen 1 nem 1 tartózkodással titkárnak,

Révész Zoltánt 10 igen 1 nem szavazattal szolgálatvezetőnek

Dobák Norbertet 9 igen 2 nem szavazattal FB elnöknek

Bencsik Rudolfot 7 igen 3 nem1 tartózkodással FB tagnak

Felvinczi Károlyt 6 igen 4 nem 1 tartózkodással FB tagnak

Választotta.

**III. Napirendi pont**

Székely László elnök tájékoztatja a tagságot, hogy a Fővárosi Törvénység 12.Pk.60.596/2001/36 számú végzésével elfogadta az egyesület taggyűlés által 2012. szeptember 29-i módosításokkal egységes szerkezetbe foglalt alapszabályát, ami a végzés szerin a törvényi előírásoknak mindenben megfelel.

**IV. napirendi pont**

Székely László megtartotta az egyesület pénzügyi beszámolóját, amit a tagság 11 igen szavazattal elfogadott.

**V. napirendi pont**

Révész Zoltán szolgálatvezető a gyorsabb reagáló képesség érdekében GPS készülék beszerzését kezdeményezte. Az előterjesztő egy jobb minőségű extra szolgáltatásokat nyújtó készülék, vagy okostelefon beszerzését javasolja.

A tagság véleménye szerint, egy alap készülék elegendő a faladatok ellátásához ezért egy ilyen készülék beszerzését hagyta jóvá 10 szavazattal.

**VI. napirendi pont**

Révész Zoltán a szolgálat ellátásával kapcsolatban arra kéri a tagokat, hogy a korábban meghatározott időpontig juttassák el hozzá a szolgálati napokat a tagok.

A kézilabda mérkőzések biztosítására küldött e-mail-re mindenképpen kér válaszokat

**VII. napirendi pont**

Szeleczki Ferenc a 2012. május 17-én HTN-555 forgalmi rendszámú személygépkocsival bekövetkezett közlekedései baleset miatt indult eljárás jelenegi állásáról tájékoztatta a tagságot.

Liszi Károly felhívja a tagság figyelmét, a polgárőrségről és a polgárőri tevékenység szabályairól szóló 2011. évi CLXV. törvény 12.§. (4) bekezdésébe írt eljárásról, kéri a tagságot, hogy a jövőben ennek megfelelően járjanak el.

**VIII. napirendi pont**

Székely László tájékoztatja a tagságot, hogy az Önkormányzatot a szolgálati autóval történt baleset miatt kár érte. Az gépkocsi felértékelése megtörtént, a roncsérték leszámítása után egyesületünknek 900.000.-Ft-t kellett megfizetnie az Önkormányzatnak az okozott kár miatt.

Az Önkormányzat elkötelezett azzal kapcsolatban, hogy csoportunkat támogassa egy új autó beszerzésében, de konkrétumokkal meg kell várni az idei költségvetés elfogadását. Az elnökség azt szeretné elérni, hogy autó vásárlására kapjunk támogatást és a támogatás összegét saját forrásainkkal kiegészítve mi vegyünk autót.

**IX. napirendi pont**

Révész Zoltán közölte, hogy a csoportból többen jelezték neki, hogy Szeleczky Ferenccel nem kívánnak szolgálatot ellátni. Székely László elnök megerősítette a szolgálatvezető által elmondottakat.

Szeleczky Ferenc meghallgatva az elmondottakat jelezet, hogy a szolgálati autó baleset miatt ellene indult eljárás lezárásáig felfüggeszti tagságát.

A tagság Szeleczky Ferenc döntését egyhangúan elfogatda.

Székely László 13 óra 00 perckor a taggyűlést bezárja.

Jegyzőkönyv 13 óra 00 perckor lezárva.

……………………….. ……………………..

 elnök jkv. vezető

………………………………………… ………………………………………

 hitelesítő tag hitelesítő tag